Sowoi ois Kolumnist wia a  ois Autor fu wiatschåftliche Såchbiacha håd a oiwai a neokeynesianisdische Bolitik fadredn, wiaso a in Amearika ois Fadreta fu ana libaraln oda progressivn Wiatschåftsbolidik güt. In Airopa sågad ma, das dés a eha linke Bolitik fu ana sozialn Moaktwiatschåft is, bai dea da Schdåd duachaus a weng ins Wiatschåftslém âigraifn soid und zwoa antizüklisch. Oiso wãn's mid da Konjunktua nåch unt ged, soid a ruig a weng mea Göd ausgém und so in oigemainen Trend entgéngschdaian. Dé Ãnsichdn håd a a in saina Analüsn zu  da Wödwiatschåftskrise im Buach "The return of depression economics" fadretn, in dém a dafoa gwarnt håd, das mid da fåischn Bolidik laicht wida so a Krise wia dåmåis aufkema kant.